b'\n_START_ARTICLE_\nEedenin puutarha\n_START_PARAGRAPH_\nEeden on Raamatussa ja kristinuskon kertomuksissa esiintyv\xc3\xa4 puutarha, josta k\xc3\xa4ytet\xc3\xa4\xc3\xa4n my\xc3\xb6s nime\xc3\xa4 paratiisi. Vanhan testamentin mukaan Jumala asetti Eedeniin ensimm\xc3\xa4iset ihmiset, Aadamin ja Eevan, ja karkotti n\xc3\xa4m\xc3\xa4 sielt\xc3\xa4 syntiinlankeemuksen j\xc3\xa4lkeen, eli heid\xc3\xa4n sy\xc3\xb6ty\xc3\xa4\xc3\xa4n Hyv\xc3\xa4n ja pahan tiedon puusta. Jumala oli asettanut hyv\xc3\xa4n ja pahantiedon puusta sy\xc3\xb6misen kiellon olemaan Aadamille ja Eevalle kuuliaisuuden kokeeksi. Jumala asetti Eedenin puutarhan it\xc3\xa4puolelle kerubit ja salamoivan, leimuavan miekan vartioimaan El\xc3\xa4m\xc3\xa4n puulle viev\xc3\xa4\xc3\xa4 tiet\xc3\xa4.\n_START_SECTION_\nParatiisikertomus\n_START_PARAGRAPH_\nRaamattu, Koraani ja Gilgame\xc5\xa1-eepos sis\xc3\xa4lt\xc3\xa4v\xc3\xa4t paratiisikertomuksen, jonka arvellaan pohjautuneen samaan l\xc3\xa4hteeseen. Monet seikat viittaavat siihen, ett\xc3\xa4 eri muotoja saanut paratiisimyytti on per\xc3\xa4isin niist\xc3\xa4 L\xc3\xa4hi-id\xc3\xa4n kulttuureista, joissa Bahrainia pidettiin paratiisina.\n_START_SECTION_\nEedenin puutarhan sijainti\n_START_PARAGRAPH_\nEedenin puutarhan mahdollisen maantieteellisen sijainnin m\xc3\xa4\xc3\xa4rittelyn\xc3\xa4 on l\xc3\xa4hdetty kahdesta Persianlahteen laskevasta joesta, Eufratista ja Tigriksest\xc3\xa4. Sen sijaan joet Giihon ja Piison ovat tuntemattomia. Joidenkin l\xc3\xa4hteiden mukaan Giihon olisi Niili Uusimpien satelliittikuvien ansiosta tutkijat ovat kuitenkin voineet n\xc3\xa4hd\xc3\xa4 kahden kadonneen joen j\xc3\xa4ljet, joiden uskotaan olevan nimenomaan Giihon ja Piison. N\xc3\xa4m\xc3\xa4 kaksi jokea ovat my\xc3\xb6s olleet paikoilla, jonne Raamatun maininnat ne sijoittavat. Ne my\xc3\xb6s risteytyv\xc3\xa4t Tigris- ja Eufrat-jokien kanssa, mik\xc3\xa4 tukee teoriaa, jonka mukaan Eedenin puutarha olisi sijainnut Persianlahdella. Juris Zahris Missourin Southwest-yliopistosta on esitt\xc3\xa4nyt teorian, ett\xc3\xa4 Eedenin puutarha sijaitsee Persianlahden alla ja ett\xc3\xa4 Giihon olisi nykyinen Karun pohjoisessa ja Piisonin j\xc3\xa4\xc3\xa4nteet muodostaisivat Wadi Rimah sek\xc3\xa4 Wadi Batin, jotka ovat etel\xc3\xa4ss\xc3\xa4. _NEWLINE_Jotkut tutkijat uskovat, ett\xc3\xa4 kertomus syntiinlankeemuksesta ja karkotuksesta Eedenin paratiisista olisi itse asiassa kertomus Saharan kuivuutta pakenevasta kansasta. Ennen kostea Sahara aavikoitui hyvin nopeasti noin 6\xc2\xa0000 vuotta sitten, ja siell\xc3\xa4 asuneille ihmisille ei j\xc3\xa4\xc3\xa4nyt muuta vaihtoehtoa kuin l\xc3\xa4hte\xc3\xa4 kohti Niilin laaksoa pohjoiseen tai etel\xc3\xa4\xc3\xa4n.'